ועדת הכנסת, כנסת 19, פרוטוקול מספר 38, 2013-07-31 10:30

יריב לוין: בוקר טוב, אני פותח את ישיבת ועדת הכנסת.

יריב לוין: הנושא הראשון שעל סדר-היום: קביעת ועדה לדיון בהצעת חוק למניעת הטרדה מינית (תיקון - ניצול יחסי מרות או תלות על ידי בעל תפקיד ציבורי), התשע"ג-2013.

יריב לוין: הצעת חברת הכנסת מיכל רוזין וקבוצת חברי כנסת, פ978/19.

יריב לוין: כפי שאני מבין יש הסכמה ורצון להעביר את הנושא לוועדה לקידום מעמד האישה, גם על דעתה של המציעה המובילה את הצעת החוק.

יריב לוין: גם יו"ר הוועדה לקידום מעמד האישה, עליזה לביא, ביקשה שהנושא יבוא אליה.

יריב לוין: אם אין הערות נוספות, אני מציע להעביר את העניין לוועדה לקידום מעמד האישה.

יריב לוין: מי בעד להעביר לוועדה לקידום מעמד האישה?

יריב לוין: בעד – רוב

יריב לוין: נמנעים – אין

יריב לוין: אושר פה אחד.

יריב לוין: <בקשת יו"ר ועדה להקדמת הדיון בהצעת חוק, לפני הקריאה השניה והשלישית>

יריב לוין: הנושא השני: בקשות של יו"ר ועדת העבודה, הרווחה והבריאות להקדמת דיון בהצעות החוק הבאות לפני הקריאה השנייה והשלישית.

יריב לוין: מדובר בשלוש הצעות שאנחנו מקווים שוועדת העבודה והרווחה תשלים את חקיקתם כך שנוכל לאשר אותם היום בקריאה השנייה והשלישית, בנושאים שהם כולם נושאים חשובים.

יריב לוין: 1.

יריב לוין: הצעת חוק העסקת עובדים על-ידי קבלני שירות בענפי השמירה והניקיון לגופים ציבוריים, מ/781, מה שמכונה החוק של ההסכם עם ההסתדרות.

יריב לוין: יש הערות?

יריב לוין: אין.

יריב לוין: מי בעד בקשת הפטור בקריאה השנייה והשלישית?

יריב לוין: בעד – רוב

יריב לוין: נמנעים – אין

יריב לוין: פה אחד, אין מתנגדים, אין נמנעים – אושר.

יריב לוין: הצעת חוק הביטוח הלאומי (תיקון) (הוראת שעה), התשע"ג-2013 (סעיפים 56 פסקאות (5), (6), (7), 57 ו-59(ה) עד (ח) אשר פוצלךו מתוך הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013) (קבלת גמלת סיעוד בכסף).

יריב לוין: מי בעד הבקשה הזאת?

יריב לוין: אנחנו מצביעים עכשיו כדי שאפשר יהיה להעביר במליאה בקריאה שנייה ושלישית.

יריב לוין: בעד – רוב

יריב לוין: נמנעים – אין

יריב לוין: אושר פה אחד.

<קריאה: הצבענו אתמול על ההצעה הזאת.

יריב לוין: זה היה נושא אחר, חוק פרטי של כץ עצמו.

יריב לוין: זה סעיפים שפוצלו מחוק ההסדרים.

יריב לוין: הצעת חוק המאבק בתופעת השימוש בחומרים מסכנים, התשע"ג2013, (מ/783).

יריב לוין: זה חוק שנקרא "סמי הפיצוציות".

יריב לוין: מי בעד?

יריב לוין: בעד – רוב

יריב לוין: נמנעים – אין

יריב לוין: פה אחד, אין מתנגדים ואין נמנעים.

יריב לוין: <פניית יו"ר הכנסת בדבר הקדמת פתיחת ישיבת הכנסת ביום 15.10.2013 והוספת ישיבת כנסת ביום 16.10.2013.

יריב לוין: >

יריב לוין: אני עובר מכאן לפנייה של יו"ר הכנסת בדבר הקדמת פתיחת ישיבת הכנסת ביום 15.10ץ2013 והוספת ישיבת כנסת ביום 16.10.2013.

יריב לוין: ירדנה את רוצה להציג?

<ירדנה מלר-הורוביץ: תודה.

<ירדנה מלר-הורוביץ: אנחנו נפתח את המושב השני של הכנסת ה-19 ביום שני, י' בחשוון, 14.10.

<ירדנה מלר-הורוביץ: זאת תהיה חשיבה חגיגית במעמד נשיא המדינה.

<ירדנה מלר-הורוביץ: אח"כ הגישו לנו כבר הצעת אי-אמון, אבל זה יום רגיל בהתאם לתקנון.

<ירדנה מלר-הורוביץ: ביום שלישי אנחנו מבקשים לציין במליאה 40 שנה למלחמת יום הכיפורים.

<ירדנה מלר-הורוביץ: באותו יום ייפתח יום הזיכרון לראש הממשלה רבין ז"ל, נר ליצחק, בבית הנשיא בחמש וחצי.

<ירדנה מלר-הורוביץ: ראש הממשלה מוזמן ויהיו עוד אנשים שמוזמנים לבית הנשיא, אז מבקש יו"ר הכנסת לפתוח את הישיבה ביום שלישי בשעה שלוש על-מנת שנוכל לציין את מלחמת יום הכיפורים.

<ירדנה מלר-הורוביץ: מי שאמור ללכת לבית הנשיא יוכל לעשות זאת.

יצחק הרצוג: מלחמת יום הכיפורים באיזה שעה?

<ירדנה מלר-הורוביץ: נתחיל עם נאומים בני דקה.

<ירדנה מלר-הורוביץ: ביום שני הנשיא ידבר, ראש הממשלה ידבר ולאחר מכן נתחיל עם הצעת אי-האמון.

יצחק הרצוג: מתי רבין?

<ירדנה מלר: ביום שלישי זה יהיה יום הכיפורים ומי שמוזמן לבית הנשיא.

<ירדנה מלר: לכן אנחנו מבקשים להקדים את הישיבה ל-15:00.

<ירדנה מלר: ביום רביעי, יום הזיכרון, כשעולים להר הרצל לקברו של רבין ז"ל, הישיבה תיפתח כרגיל ב-11:00.

<ירדנה מלר: ב-13:30 תסתיים הישיבה.

<ירדנה מלר: נעלה להר הרצל ויקיימו את האזכרה.

<ירדנה מלר: הבקשה הנוספת היא ישיבה נוספת בשעה 17:00 אחר-הצהריים.

<ירדנה מלר: אני עוד לא יודעת מה יהיה.

יצחק הרצוג: 40 שנה ליום כיפור זאת הצעה לסדר?

<ירדנה מלר-הורוביץ: זה ציון.

<ירדנה מלר-הורוביץ: ידבר ראש הכנסת, ראש הממשלה, ראש האופוזיציה.

אברהם מיכאלי: למה צריך לאשר את זה באופן ספציפי כי הרי אנחנו ממילא נמצאים במליאה מהבוקר.

<ירדנה מלר: לאחר שסגרנו את הישיבה הרגילה ב-13:30, כדי לפתוח ישיבה נוספת, צריך את אישור ועדת הכנסת.

<ירדנה מלר: כמו גם להקדים את שעת הישיבה ביום שלישי ב-15:00.

יריב לוין: הדברים ברורים.

יריב לוין: מי בעד לאשר את בקשת יו"ר הכנסת?

יריב לוין: בעד – רוב

יריב לוין: נמנעים – אין

יריב לוין: פה אחד, אין מתנגדים, אין נמנעים.

יריב לוין: <בקשה למתן פטור מחובת הנחה לקריאה הטרומית להצעת חוק הכנסת, מספר הסגנים ליו"ר הכנסת בתקופת כהונתה של הכנסת ה-19, התשע"ג-2013, פ1514/19>

יריב לוין: אני עובר לנושא שהוסף לסדר היום ברגע האחרון אך בהסכמת כולם והוא בקשה למתן פטור מחובת הנחה לקריאה הטרומית להצעת חוק הכנסת, מספר הסגנים ליו"ר הכנסת בתקופת כהונתה של הכנסת ה-19, תשע"ג-2013, פ1514/19, על-פי בקשתו של חבר הכנסת משה גפני, יו"ר ועדת המדע והטכנולוגיה.

יריב לוין: זאת הצעה שעניינה הוספת הסגן העשירי על-פי הרצון והסיכומים.

אברהם מיכאלי: יש מפלגה שלא קיבלה משהו לקראת סוף המושב?

יצחק הרצוג: כן, שתי מפלגות לפחות.

אברהם מיכאלי: ש"ס לא קיבלו כלום.

יריב לוין: ש"ס קיבלו את הרב הראשי.

יריב לוין: זה לא כל-כך מעט.

יריב לוין: חבר הכנסת מיכאלי, הדבר הכי גדול שאפשר לקבל כאן זה את החוקים שאתה מונע, לא את אלה שאתה מעביר.

יריב לוין: אתם יצאתם פה עם מלוא תאוותכם בידכם בעניין הזה.

יריב לוין: היתה בקשה של 3 סיעות, שהן סיעות יהדות התורה, מר"צ והתנועה, שיש להם 7 ושתי סיעות עם 6 מנדטים, שבגלל מבנה נשיאות הכנסת הנוכחי נוצר מצב שהן לא מיוצגות בנשיאות הכנסת ואין להם סגן יו"ר מטעמם.

יריב לוין: היתה בקשה שלהן, באופן חריג בהוראת שעה, להוסיף סגן עשירי שיתחלק ביניהן כדי שיהיה מצב שיהיה ייצוג לכלל הסיעות בתוך נשיאות הכנסת.

יריב לוין: זאת בקשה של סיעות האופוזיציה שמצאנו לנכון להיענות לה ולנסות להעביר את המהלך הזה על דעתו של יו"ר הכנסת.

יריב לוין: אני חושב שאם כולם מסכימים לפחות ננסה להעביר את העניין בקריאה הטרומית ולהתקדם איתו.

יריב לוין: מי בעד הבקשה הזאת?

יריב לוין: בעד – רוב

יריב לוין: נמנעים – אין

יריב לוין: פה אחד.

יריב לוין: אין מתנגדים, אין נמנעים.